Source: http://arenabihoreana.ro/2019/02/oradencele-depasite-categoric-la-pitesti/
Timestamp: 2019-04-23 17:22:46+00:00

Document:
Oradencele depasite categoric la Pitesti | Arena Bihoreana
Posted February 5, 2019 by Lucian Popa in Volei
CSU Oradea pierde în deplasare în fața unei echipe redutabile, complet schimbate față de meciul tur!
Sâmbătă 2 februarie, în etapa a 15-a din Campionatul Național al diviziei A2 la volei feminin, echipa CSU Oradea a pierdut partida disputată în deplasare cu echipa situată pe locul doi FC Argeș Pitești.
Chiar dacă în tur orădencele s-au impus cu 3-0, partida a fost una
dominată de echipa gazdă, față de partida precedentă, gazdele au reușit să efectueze transferuri, 4 de la echipa de prima liga, ce s-a retras din campionat Agroland Timișoara, alături de cele două “straniere”, orădencele opunând rezistență doar in primul set încheiat cu scorul de 25-22 în favoarea gazdelor.
Următoarele două seturi au revenit tot echipei gazdă, care se califică la turneul semi-final și își propune promovarea în divizia A1 în acest an, justificată și prin investițiile din cadrul echipei. Ne reamintim faptul că anul trecut tocmai bihorencele s-au opus promovării argeșencelor, după ce le-au învins atât la turneul semi-final cât și la cel de promovare, însă până la urmă, în lipsa susținerii financiare, universitarele orădene s-au văzut nevoite să o ia de la capăt în divizia A2.
În urma acestei înfrângeri echipa CSU Oradea rămâne pe locul trei cu 31 de puncte, urmată de CSM Lugoj cu 26 de puncte pe locul 4 (un meci mai puțin disputat) și CSM Sibiu pe locul 5 cu 25 de puncte.
Echipa CSU Oradea: Fîcă Iuliana (căpitan), Radu – Fîcă Maria, Pașca Anca, Haidu Roxana, Adamcsik Daiana, Maxim Andreea, Măran Andreea, Breban Alexandra, Pura Mădălina, Blaj Giulia, Bikfalvi Alexandra, Rizea Antonia.
Antrenor: Szabo-Alexi Mariana.
CSM Timișoara – CSM Lugoj – amânat pentru 5 februarie
CSM Sibiu – CSM Târgu Mureș 1-3
Au mai rămas de disputat 3 etape din acest retur, următoarele două partide CSU Oradea le va disputa pe teren propriu.
Sâmbătă 9 februarie cu începere de la ora 12.00, la Sala Polivalentă a
Universității din Oradea, vă invităm la partida pe care CSU Oradea o va disputa împotriva echipei CSM Sighetul Marmației, echipa clasată pe locul opt.
arenaa, arenabihoreana, csu oradea invise la pitesti, csu oradea pierde la pitesti, Lucian Popa, sport in romania, sport in tara noastra, volei csu oradea pierde la pitesti

References: CSM 
 CSM 

CSM 
 CSM 

CSM 
 CSM 
 CSM